Eierne av Gjøvik Støberi & Mek. Værksted ved Anders Østbye importerte en Benz Phaeton til Norge i 1895. Bilen omtales som Norges første importerte bil, da Hans Torgersen Vestby bygde en bil før dette. Avisen meldte 4. januar 1896 at bilen hadde stått noen dager på bryggen i Gjøvik. Siden det ikke gikk noen jernbane til byen på dette tidspunktet, måtte den trolig ha kommet over Mjøsa. Bilen ble prøvd ut samme vår, og satt i rutetrafikk mellom Tretten og Ringebu. Stadige problemer med motoren, samt problemer med at bilen skremte hester gjorde at bilen ble tatt ut av rutetrafikk samme høst.